text: Ryanair klar til at lukke base i Billund
  03 juli 2015 kl. 15.38
  Det irske lavprisselskab, Ryanair, er klar til at lukke sin base i Billund med kort varsel, hvis fagbevægelsen aktionerer mod selskabets fly. Det sagde Ryansairs topchef, Michael O'Leary på et pressemøde i København.
  Ryanair har meddelt, at de lukker deres base i København. Men fagbevægelsen har fået Arbejdsrettens ord for, at de må lave en lovlig sympatikonflikt mod det irske selskab, når de har en base i Danmark.
  Afgørelsen giver mulighed for, at fagbevægelsen må blokere Ryanair i København - uanset hvor de kommer fra.
  Hvis fagbevægelsen formelt meddeler Ryanair, at de vil konflikte i København fra 18. juli, slukker selskabet banen i Billund.
  - Så vil vi lukke basen i Billund med de jobtab, som det så vil medføre, fastslog O'Leary på pressemødet, skriver check-in.dk.
  Fra 15. juli vil Ryanair ikke længere have et fly baseret i København.
  Det ene fly, som har base her, flyttes til Kaunas i Litauen. Flyet vil hver morgen flyve til København og betjene ruterne til Luton i London og Bergamo i Milano. Om aftenen vil flyet returnere til Kaunas.
  Ryanair kan lukke basen i Billund med to ugers varsel. Det skal de forpligtet til at give passagererne.
  